

**ประกาศองค์การบริหารส่วนตำบลวังใหม่**

**เรื่อง การมอบอำนาจของนายกองค์การบริหารส่วนตำบล**


**ให้รองนายกองค์การบริหารส่วนตำบลปฏิบัติราชการแทน**

**………………………………………………………………**

เพื่อให้การบริหารราชการขององค์การบริหารส่วนตำบลวังใหม่เป็นไปด้วยความรวดเร็ว คล่องตัว รวมทั้งเป็นการลดขั้นตอนและระยะเวลาในการสั่งการ การอนุญาต และการอนุมัติในเรื่องเกี่ยวกับการให้บริการประชาชนโดยตรง หรือการปฏิบัติราชการที่นายกองค์การบริหารส่วนตำบลจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติ หรือคำสั่งใดหรือมติของคณะรัฐมนตรีในเรื่องใด และเพื่อให้สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ จึงมอบอำนาจให้รองนายกองค์การบริหารส่วนตำบลปฏิบัติราชการแทน รายละเอียดปรากฏตามเอกสารที่แนบท้ายประกาศนี้

จึงขอประกาศให้ประชาชนทราบโดยทั่วกัน

สั่ง ณ วันที่ 9 เมษายน พ.ศ.2562



(ลงชื่อ)

(นางจิราวรรณ เพชรตีบ)

นายกองค์การบริหารส่วนตำบลวังใหม่

**บัญชีแนบท้ายประกาศการมอบอำนาจของนายก อบต.ให้รองนายก อบต.ปฏิบัติราชการแทน**

**1.นายจรูญ สังข์ทอง ตำแหน่ง รองนายกองค์การบริหารส่วนตำบลวังใหม่ คนที่ 1**

**2.นายศักดิ์ชัย จันทร์แก้วเดช ตำแหน่ง รองนายกองค์การบริหารส่วนตำบลวังใหม่ คนที่ 2**

|  |  |  |  |
| --- | --- | --- | --- |
| **ลำดับที่** | **กระบวนการบริหาร** | **มอบโดยอาศัยกฎหมาย** | **ลักษณะงานที่มอบหมายให้ปฏิบัติ** |
| 1 | กองช่าง   * งานก่อสร้าง * งานออกแบบและควบคุมอาคาร * งานประสานสาธารณูปโภค | พรบ.สภาตำบลและองค์การบริหารส่วนตำบล พ.ศ.2537 และแก้ไขเพิ่มเติม (ฉบับที่ 5) พ.ศ.2546 | -อำนาจในการอนุมัติ สั่งการ อนุญาต |
| 2 | กองการศึกษา ศาสนาและวัฒนธรรม   * งานบริหารการศึกษา * งานส่งเสริมศาสนาและวัฒนธรรม | พรบ.สภาตำบลและองค์การบริหารส่วนตำบล พ.ศ.2537 และแก้ไขเพิ่มเติม (ฉบับที่ 5) พ.ศ.2546 | -อำนาจในการอนุมัติ สั่งการอนุญาต |